Eläköön Kuningas
Frans Mikael Franzen’ille pystytettiin kuvanveistäjä E. Stenberg’in tekemä muistopatsas Oulussa viime kuun [kesäkuun] 30 p:nä. Franzen oli suurimpia ruotsin-kielisiä runoilijoita, syntynyt Oulussa 9 p. Helmikuuta 1772; F. esi-isät olivat kotoisin Karjalasta ja hänen äitinsä esi-isät Savosta talonpoikaissäädystä. Kun Suomi oli tullut eroitetuksi Ruotsista, muutti Franzen viimeksimainittuun maahan ja kuoli siellä Hernösand’in piispana 1847. – Ainoa minkä F. suomeksi kirjoitti, on seuraava laulu, jonka painatamme tähän siinä muodossa kuin se on tekijänsä kädestä lähtenyt:

 ”Eläköön Kuningas,
 Vilpitöin Ruhtinas
 Suomenkin maan.
 Sielläkin siivoa,
 Toimea, tatoa
 Parembaa oloa
 Kartuttamaan!

 Väärydel pelvoxi,
 Oikeudet voitoxi
 Eläköön hän!
 Mettängin kodossa
 Orvollen osansa,
 Piennimal omansa
 Säylyttämään.

 Estä, o Jumala
 Pahuuden juoneja
 Pimeyden teill’
 Hänes on toivomme,
 Turvamme, ilomme:
 Hänelle olkomme
 Se kuin hän meill’!

 Eläköön Kuningas,
 Vilpitöin Ruhtinas
 Meidänkin maan!
 Hengemme, talomme,
 Lapsemme, vaimomme,
 Lakimme, uskomme
 Varjelemaan!

Lähde: Tapio 6.7.1881.

Katso myös 

 Ruhtinaalle

Frans Mikael Franzén
Runot
Tapio
1881

sv:Finsk folksång